# Farmazia beltza

Farmazia beltza komikia lantzen duen argitaletxea da, Ereiten Kultur Zerbitzuak enpresak 2018 urtean sortu zuen. Larraitz Arretxea, David Zapirain eta Juan Carlos Mora izan ziren Ereitenen sustatzaileak.
Zerocalcare italiar irudigilearen komikiak ekarri dituzte euskarara.
2022an Koldo Almandozen gidoiaz eta Aritz Truebaren marrazkiekin 'Natasha' komikia argitaratu zuten euskaraz. Almandoz eta Zapirain Napartheid komiki kolektiboan egin zuten topo 90.eko hamarkada amaieran.
Komikigintzaren sustapenerako espazio bat kudeatzeko Gipuzkoako Foru Aldundiak antolatutako lehiaketa Ereitenek eskuratu zuen, eta ildo horretan 2014an Komikigunea sortu zen. Dokumentazio eta artxibo lanaz gain, jarduera ugari antolatzen dituzte Komikigunean: Rockomikiak erakusketa eta hitzaldi zikloa (Donostia, Gasteiz, Arrasate...), Euskal Binetak eta Tupust kolektiboaren erakusketa, Izkutukoak zikloa, komikien aurkezpena ('Haur Besoetakoa', 'Miguel Marmol', ) Koldo Mitxelena liburutegian ‘Komikia generoka’ erakusketa... Donostiako hainbat Dzirt-dzart saioak eta 3 Zangotako Komiki Solasak jardunaldi irekiak antolatzeaz gain, komikigileentzako ikastaroak eta bilkurak sustatu dituzte.

## Argitaratutako liburuak

Liburu ezagunenak hauek dira
| Urtea | Izenburua | Gidoia | Marrazkiak | Hizkuntza | Itzultzailea |
| 2022 | No sleep till Shengal | Zerocalcare | Zerocalcare | Italieratik itzulia | Koldo Izagirre |
| 2022 | Natasha | Koldo Almandoz | Aritz Trueba | Euskaraz Jatorrizkoa | -- |
| 2021 | Armadiloaren igarkizuna | Zerocalcare | Zerocalcare | Italieratik itzulia | Koldo Izagirre |
| 2020 | Kobane Calling orain | Zerocalcare | Zerocalcare | Italieratik itzulia | Koldo Izagirre |
| 2019 | Hondamuinean 2: sei hilabete geroago | Zerocalcare | Zerocalcare | Italieratik itzulia | Koldo Izagirre |
| 2018 | Hondamuinean | Zerocalcare | Zerocalcare | Italieratik itzulia | Koldo Izagirre |
Horiez gain, Farmazia Beltzak 2018 urtetik aurrera, besteak beste, liburu hauek ere argitaratu ditu:
* David Zapirainen 'Usainak' testu laburren bilduma eta Garbiñe Ubedaren 'Asteburu zuri bat' narrazioa ( bi obrak liburu bakar batean jasoak),
* Koldo Almandozen 'Argazkiazpitituluak', 'Igeri edo ito : itsas nobela bat' eta 'Marea gora marea behera: Oreina, filmaren bitakora kaiera'.
* 'Uzta 01' lan kolektiboa argitaratu zuten hitzaldiekin, artikuluekin, collage, argazki eta marrazkiekin...
* Sandro Pennaren 'Bilduma bat': aukeraketa eta itzulpena, Iñigo Astiz ; marrazkiak eta diseinua, Damaris Pan.
* 'Luminiszenteak': Igone Mariezkurrena Fernandez Irantzu Pastor Ordoki

## Erreferentziak

* ↑ «Farmazia Beltza - komikipedia» www.komikipedia.eus (Noiz kontsultatua: 2022-10-01).
* 1 2 3 4 «Farmazia Beltza - komikipedia» www.komikipedia.eus (Noiz kontsultatua: 2023-11-08).
* ↑ «Rockomikiak - KMK - gipuzkoa» KMK (Noiz kontsultatua: 2023-11-08).
* ↑ «Rockomikiak Gasteizen - KMK - gipuzkoa» KMK (Noiz kontsultatua: 2023-11-08).
* ↑ Velez, Natxo. (2022). «Aritz Trueba: "Sortzean, espero ez dituzunak azaleratuko dira, eta horrek beste "ni" bat erakutsiko dizu"» EITB (EITB media) (Noiz kontsultatua: 2023-11-08).
* ↑ Lizarralde, Nerea. (2022-05-27). «Koldo Almandoz gidoigileak eta Aritz Trueba marrazkilariak 'Natasha' komikia osatu dute» Irutxuloko Hitza (Noiz kontsultatua: 2023-11-08).
* ↑ (Gaztelaniaz) Landaluze, Koldo. (2022). ««‘Natasha’ es un cómic lleno de vida y humor»» naiz: (Noiz kontsultatua: 2023-11-08).
* ↑ Bereziartua, Gorka. (2022-06-23). «‘Natasha’ komikia: sexua, autobilaketa eta bideo biralak» Boligrafo gorria (Noiz kontsultatua: 2023-11-08).
* ↑ «Kobane Calling - komikipedia» www.komikipedia.eus (Noiz kontsultatua: 2023-11-07).
* ↑ Astiz, Iñigo. (2020-04-18). «Zerocalcare, gatazka guztien gorringotik» Berria (Noiz kontsultatua: 2023-11-07).

## Ikus, gainera

* Iñigo Astiz
* Zerocalcare
* Jon Benito
* Gorka Salces
* Koldo Almandoz

## Kanpo estekak

* Farmazia beltza Komikipedian
* Solasaldia Farmazia Beltzaz Intxaurrondon. Donostia Kultura (2023-11-07)
* Datuak: Q80161105